amanoisuno/poet huggingface dataset:
立春日 李遠
暖日傍簾曉，濃春開篋紅。釵斜穿彩燕，羅薄剪春蟲。巧著金刀力，寒侵玉指風。娉婷何處戴，山鬢綠成叢。
翦彩 李遠
翦彩贈相親，銀釵綴鳳真。雙雙銜綬鳥，兩兩度橋人。葉逐金刀出，花隨玉指新。願君千萬歲，無歲不逢春。
題僧院 李遠
不用問湯休，何人免白頭。百年如過鳥，萬事盡浮漚。別緒長牽夢，情由亂種愁。卻嫌風景麗，窗外碧雲秋。
觀廉女真葬 李遠
玉窗拋翠管，輕袖掩銀鸞。錯落雲車斷，丁泠金磬寒。鶴尋深院宿，人借舊書看。寂寞焚香處，紅花滿石壇。
閒居 李遠
塵事久相棄，沈浮皆不知。牛羊歸古巷，燕雀繞疏籬。買藥經年曬，留僧盡日棋。唯憂釣魚伴，秋水隔波時。
及第後送家兄游蜀 李遠
人誰無遠別，此別意多違。正鵠雖言中，冥鴻不共飛。玉京煙雨斷，巴國夢魂歸。若過嚴家瀨，殷勤看釣磯。
送人入蜀 李遠
蜀客本多愁，君今是勝遊。碧藏雲外樹，紅露驛邊樓。杜魄呼名語，巴江作字流。不知煙雨夜，何處夢刀州。
游故王駙馬池亭 李遠
花樹杳玲瓏，漁舟處處通。醉銷羅綺豔，香暖芰荷風。野鳥翻萍綠，斜橋印水紅。子猷簫管絕，誰愛碧鮮濃。
悲銅雀台 李遠
西陵樹已盡，銅雀思偏多。雪密疑樓閣，花開想綺羅。影銷堂上舞，聲斷帳前歌。唯有漳河水，年年舊綠波。
陪新及第赴同年會 李遠
曾攀芳桂英，處處共君行。今日杏園宴，當時天樂聲。柳濃堪系馬，花上未藏鶯。滿座皆仙侶，同年別有情。
詠雁 李遠
早晚辭沙漠，南來處處飛。關山多雨雪，風水損毛衣。碧海魂應斷，紅樓信自稀。不知矰繳外，留得幾行歸。
與碧溪上人別 李遠
欲入鳳城遊，西溪別惠休。色隨花旋落，年共水爭流。客思偏來夜，蟬聲覺送秋。明朝逢舊侶，唯擬上歌樓。
贈殷山人 李遠
有客抱琴宿，值予多怨懷。啼烏弦易斷，嘯鶴調難諧。曲罷月移幌，韻清風滿齋。誰能將此妙，一為奏金階。
詠壁魚 李遠
鱗細粉光鮮，開書亂眼前。透窗疑漏網，落硯似流泉。潛穴河圖內，吞鉤乙字邊。莫言鬐鬣小，食盡白蘋篇。
聽話叢台 李遠
有客新從趙地回，自言曾上古叢台。雲遮襄國天邊去，金輿玉輦無行跡，風雨惟知長綠苔。
失鶴 李遠
秋風吹卻九皋禽，一片閑雲萬里心。碧落有情應悵望，華表柱頭留語後，更無消息到如今。
贈寫禦容李長史 李遠
玉座塵消硯水清，龍髯不動彩毫輕。初分隆准山河秀，三朝供奉無人敵，始覺僧繇浪得名。
贈潼關不下山僧 李遠
與君同在苦空間，君得空門我愛閑。禁足已教修雁塔，香茗一甌從此別，轉蓬流水幾時還。
過舊遊見雙鶴愴然有懷 李遠
謝公何歲掩松楸，雙鶴依然傍玉樓。朱頂巑岏荒草上，他日若來華表上，更添多少令威愁。
贈友人 李遠
鳳城煙靄思偏多，曾向劉郎住處過。銀燭焰前貪勸酒，今日重來門巷改，出牆桐樹綠婆娑。
贈南嶽僧 李遠
曾住衡陽岳寺邊，門開江水與雲連。數州城郭藏寒樹，今朝惆悵紅塵裏，惟憶閑陪盡日眠。
贈弘文杜校書 李遠
高倚霞梯萬丈餘，共看移步入宸居。曉隨鵷鷺排金鎖，還聞漢帝親詞賦，好為從容奏子虛。
聽王氏話歸州昭君廟 李遠
獻之閑坐說歸州，曾到昭君廟裏遊。自古行人多怨恨，河畔猶殘翠眉樣，有時新月傍簾鉤。
過馬嵬山 李遠
金甲雲旗盡日回，倉皇羅袖滿塵埃。濃香猶自飄鑾輅，唯餘坡上彎環月，時送殘蛾入帝台。
吳越懷古 李遠
吳越千年奈怨何，兩宮清吹作樵歌。姑蘇一敗雲無色，行人欲問西施館，江鳥寒飛碧草多。
長安即事寄友人 李遠
綺陌千年思斷蓬，今來還宿鳳城東。瑤台鐘鼓長依舊，何時更伴劉郎去，卻見夭桃滿樹紅。
聞明上人逝寄友人 李遠
蕭寺曾過最上方，碧桐濃葉覆西廊。遊人縹緲紅衣亂，他時若更相隨去，只是含酸對影堂。
贈咸陽李少府 李遠
美貌雄才已少齊，寶書仙簡兩看題。金刀片片裁新錦，蓬瀛宴罷試回首，一望塵中路正迷。
鄰人自金仙觀移竹 李遠
移居新竹已堪看，劚破莓苔得幾竿。圓節不教傷粉籜，第一莫教漁父見，且從蕭颯滿朱欄。
慈恩寺避暑 李遠
香荷疑散麝，風鐸似調琴。不覺清涼晚，歸人滿柳陰。
讀田光傳 李遠
秦滅燕丹怨正深，古來豪客盡沾襟。荊卿不了真閒事，辜負田光一片心。
友人下第因以贈之 李遠
劉毅雖然不擲盧，誰人不道解樗蒲。黃金百萬終須得，只有挼莎更一呼。
詠鴛鴦 李遠
鴛鴦離別傷，人意似鴛鴦。試取鴛鴦看，多應斷寸腸。
贈箏妓伍卿 李遠
輕輕沒後更無箏，玉腕紅紗到伍卿。座客滿筵都不語，一行哀雁十三聲。
黃陵廟詞 李遠
黃陵廟前莎草春，黃陵女兒蒨裙新。輕舟小楫唱歌去，水遠山長愁殺人。
句 李遠
人事三杯酒，流年一局棋。。青山不厭三杯酒，長日惟消一局棋。。